|  |
| --- |
|  **Analiza impactului în procesul de fundamentare a****proiectului hotărârii Guvernului pentru modificarea unor hotărâri ale Guvernului** **(modificarea Hotărârii Guvernului nr. 137/2019 și Hotărârii Guvernului nr. 778/2009)**  |
| **Titlul analizei impactului** (poate conține titlul propunerii de act normativ): |  Analiza impactului în procesul de fundamentare a proiectului hotărârii Guvernului pentru modificarea unor hotărâri ale Guvernului |
| **Data:** | 02.09.2022 |
| **Autoritatea administrației publice (autor):** | Ministerul Afacerilor Interne. |
| **Subdiviziunea:** | Direcția politici în domeniul situațiilor de urgență şi excepționale, Inspectoratul General pentru Situaţii de Urgenţă |
| **Persoana responsabilă şi datele de contact:** | Brînza Alexandra, 022-255-440, e-mail: urgenta@mai.gov.mdBatco Alexei, 022-785-113, e-mail: juridic@dse.md, Cebîrciu Luminiţa, 022-785-115, e-mail: sef.dru@dse.md  |
|  **Compartimentele analizei impactului**  |
| **1. Definirea problemei** |
| a) Determinați clar şi concis problema şi/sau problemele care urmează să fie soluționate |  |
|  În conformitate cu pct. 2 din anexa nr.1 la Hotărârea Guvernului nr.137/2019, Inspectoratul este autoritatea administrativă subordonată Ministerului Afacerilor Interne care exercită atribuțiile şi implementează politica statului în domeniul protecției civile, apărării împotriva incendiilor, acordării primului ajutor calificat, prevenirii şi lichidării consecințelor situațiilor de urgență şi excepționale, desfășurării în siguranță a activităților nucleare şi radiologice (managementul deşeurilor radioactive). Având în vedere mărirea spectrului și tipurilor de intervenții, necesitatea asigurării unui răspuns prompt la apelurile de urgență, dezvoltarea şi modernizarea infrastructurii Inspectoratului, asigurarea condițiilor adecvate de muncă, precum şi alinierea la cerințele naționale și internaționale în domeniul managementului deșeurilor radioactive se impune în mod imperios modificarea şi completarea structurii organizatorice a Inspectoratului General pentru Situaţii de Urgenţă.  |
| b) Descrieți problema, persoanele/entitățile afectate şi cele care contribuie la apariția problemei, cu justificarea necesității schimbării situației curente şi viitoare, în baza dovezilor şi datelor colectate şi examinate |  |
|  Pe parcursul ultimului deceniu spectrul şi tipurile de intervenții, realizate de pompierii și salvatorii IGSU au crescut considerabil (de la 4 până la 40 de tipuri în ultimii 10 ani)– serviciul SMURD (descarcerare și acordarea primului ajutor calificat), salvarea de la înălțimi și din adâncimi, lucrări de salvare pe apă și sub apă, etc., în consecință, misiunile la intervenții având o evoluție ascendentă. În pofida acestui fapt, deși structura IGSU a fost optimizată pe parcursul anilor de mai multe ori, efectivul limită a fost redus considerabil, de la 2824 unități în anul 2000 (HG nr. 155/2000) la 2467 unități de personal la momentul actual.  În prezent, în cadrul IGSU, intervențiile, la stingerea incendiilor, acțiunile de salvare a persoanelor (de descarcerare și acordare a primului ajutor calificat de la înălțimi, de pe apă și de sub apă, etc.), precum și cele de prevenire și lichidare a consecințelor situațiilor excepționale, sunt realizate cu un număr de 1890 unități a efectivului de intervenție, prin intermediul a 61 de subdiviziuni de intervenție, amplasate pe teritoriul municipiilor, raioanelor, orașelor și alte localități ale Republicii, și anume: - 2 direcții regionale căutare-salvare,  - 7 detașamente salvatori şi pompieri,  - 37 unităţi salvatori şi pompieri,  - 14 posturi salvatori şi pompieri; - 1 unitate de instruire. Întru valorificarea competențelor funcționale, cât şi în scopul realizării Programului de Guvernare și a Planurilor de activitate, implementarea proiectelor transfrontaliere finanaţate de UE, s-au elaborat propuneri de modificare şi completare a statelor de personal ale Inspectoratului, prezentând argumente.În baza Acordului-cadru dintre Guvernul Republicii Moldova și Comisia Comunităților Europene privind asistența externă, semnat la Bruxelles la 11.05.2006, ratificat prin Legea nr.426/2006, au fost elaborate Programul Operațional Comun al Uniunii Europene România – Ucraina – Republica Moldova 2007 – 2013 și Programul Operațional Comun al Uniunii Europene România – Republica Moldova 2014 – 2020, iar la 29.05.2012 a fost aprobat spre finanțare proiectul transfrontalier „Îmbunătățirea răspunsului Serviciului Mobil de Urgență, Reanimare și Descarcerare (SMURD), în caz de pregătire și intervenție urgentă prin intermediul unui sistem comun integrat de monitorizare și atenuare a consecințelor dezastrelor în spațiul comun România, Ucraina și Republica Moldova” (SMURD-1). Implementarea proiectului transfrontalier RO-MD-UA în anii 2013-2015, finanțat de Uniunea Europeană, a asigurat dotarea Serviciului SMURD din Republica Moldova cu 5 ambulanțe (2 de tip C-1 reanimobil și 3 de tip B-2), instruirea a 24 angajați ai IGSU la Centrul de formare a paramedicilor din mun. Iași și 5 instructori formatori în mun.Tîrgu-Mureș, România. În prezent, salvatorii din cadrul IGSU, în număr de 187 persoane, dețin certificate de paramedici. În același timp, semnarea Acordului între Guvernul României și Guvernul Republicii Moldova din 21.02.2014 privind ajutorul reciproc pentru intervențiile transfrontaliere în caz de urgențe medicale a oferit posibilitatea îmbunătățirii serviciilor de urgență publică în zona transfrontalieră, inclusiv intervențiile transfrontaliere aeromedicale prin crearea unei infrastructuri de frontieră adecvate serviciilor de atenuare a consecințelor situațiilor excepționale și, nu în ultimul rând, consolidarea cooperării între serviciile de profil din România și Republica Moldova.În cadrul implementării proiectului SMURD au fost acțiuni de creare și operaționalizare a Punctelor de operare SMURD la Bălți, Cahul, Comrat și Chișinău, iar în cadrul proiectului actual SMURD-2, este crearea și operaționalizarea Punctelor de operare SMURD la Cantemir și Ungheni. Totodată, după finalizarea proiectului SMURD-2, IGSU intenționează să aplice la un nou proiect SMURD 3, care va include dezvoltarea infrastructurii Centrului republican de instruire și a Unității salvatori și pompieri Lipcani.Astfel, în vederea realizării indicatorilor Proiectelor transfrontaliere SMURD și SMURD-2 privind crearea punctele de operare SMURD, se impune majorarea numărului actual al efectivului-limită al IGSU cu 70 unități de personal (DSE Ungheni – 13, DSE Cahul – 13, DSE UTA Găgăuzia – 13, SSE Cantemir – 13, DRCS nr. 1 (Chișinău) – 8, DRCS nr. 2 (Bălți) – 8, rezervă – 2). Este de remarcat, că una din acţiunile prioritare din Programul de guvernare „Moldova vremurilor bune” este creşterea capacităţii de intervenţie şi reducerea timpului de reacţie la solicitările cetăţenilor, iar pct.13 al HG nr.908/2014 prevede următoarele criterii operaţionale:1) timpul de răspuns în localităţile rurale din zona de intervenţie trebuie să se încadreze în intervalul 15 şi 35 de min;2) raza medie a zonei de intervenţie – între 15 şi 30 de km.Racordarea la aceste prevederi normative va conduce la intervenţia operativă şi promptă a salvatorilor şi pompierilor la apelurile de urgenţă a cetăţenilor din aceste zone, care la moment se încadrează în timpul de reacţie de la 35 la 45 min.Un pas important în acest sens a fost construirea în anul 2017 a Unităţii de salvatori şi pompieri „Leuşeni” din r-nul Hînceşti, care deservește 19 localități din vecinătate (s. Bujor, s. Merești, s. Ivanovca, s. Nemțeni, s. Cioara, s. Danco, s. Calmațui, ș.a.) și traseul internațional M1 pe porțiunea Punctul Vamal ”Leușeni” – r-nul Nisporeni. Pentru asigurarea activității Unităţii de salvatori şi pompieri „Leuşeni” conform normelor stabilite este necesar de a fi create suplimentar în cadrul DSE mun. Hînceşti 26 unităţi de personal. În prezent, localitățile menționate sunt deservite de Unitatea de pompieri și salvatori Hîncești, raza de intervenție variază de la 35 – 45 km (în dependență de amplasarea localității), iar timpul pînă cînd ajunge autospeciala la intervenție este de pînă la 50 min.În scopul consolidării încrederii populaţiei între ambele maluri ale Nistrului în cadrul procesului de reglementare a conflictului transnistrean şi pentru realizarea cu succes a fortificării capacităţii de intervenţie la stingerea incendiilor, precum şi efectuarea lucrărilor de salvare şi descarcerare pe teritoriul comunei Varniţa, care este amplasată la 26 km de Unitatea de pompieri și salvatori din or. Anenii Noi, şi în localităţile din vecinătate, cu sprijinul financiar din cadrul *„Programului activităţilor de reintegrare a ţării”* a fost construit Postul de salvatori şi pompieri „Varniţa”. Pentru lansarea activității acestei subdiviziuni este necesar de suplinit statele de organizare a SSE Anenii Noii cu un număr de cel puţin 11 unităţi de personal.În legătură cu necesitatea de serviciu și în scopul eficientizării mecanismului de organizare și realizare a misiunilor în situații de urgență, urmare evaluării indicatorilor la implementarea Planului național de antrenare a forțelor și mijloacelor la lichidarea consecințelor situațiilor de urgență și excepționale, se constată probleme ce țin de nivelul de răspuns și zona de intervenție a Direcției regionale căutare-salvare nr.2 (DRCS nr.2) din mun. Bălți. Ca urmare a extinderii zonei de intervenție a DRCS nr. 2 în cele 27 localități, dintre care 20 fiind din raioanele Sîngerei, Fălești, Drochia și Rîșcani, în cazul deplasării la lichidarea incendiilor de o complexitate mai mare, care în unele cazuri depășesc distanța de 20 km, practic survine riscul, dar și necesitatea de a descoperi mun. Bălți, condiționând astfel incapacitatea subdiviziunii de a reacționa la eventualele situații de urgență.Organizarea operațională a unui schimb de serviciu din cadrul DRCS nr. 2 este asigurată în prezent din 3 echipe de intervenție la incendii, o echipă de căutare-salvare, o echipă de scafandrieri și o echipă pentru lucrări la înălțime cu un personal de 27 angajați, care numai în anul 2021 au realizat cel mai mare număr de misiuni – 1683, aproape de 4 – 5 ori mai multe decât oricare o altă subdiviziune.Astfel, în afară de asigurarea securității antiincendiare, activitatea DRCS nr. 2 este orientată la prevenirea şi lichidarea consecințelor situațiilor de urgență și excepționale, lucrărilor de descarcerare la accidente rutiere, salvarea persoanelor de la înălțimi/adâncimi și medii acvatice, salvarea animalelor, transportarea încărcăturilor și ajutoarelor umanitare, acordarea primului ajutor calificat, inclusiv transportarea pacienților pe teritoriul Republicii Moldova cât și peste hotare, intervenţii de cercetare chimică şi radiativă.În scopul instituirii unei echipe de intervenție în cadrul DRCS nr. 2 este necesar completarea statului de personal al IGSU cu 16 unităţi de personal.Un alt aspect important în cadrul IGSU este realizarea ciclului de activități privind managementul deșeurilor radioactive care sunt realizate cu un număr doar de 28 unități al efectivului din cadrul subdiviziunii ISDS Obiectele Speciale nr. 5101, nr. 5102, care asigură câteva atribuții din ciclul de gestionare a deșeurilor radioactive, cum ar fi transportarea, condiționarea și păstrarea îndelungată a deșeurilor radioactive. Pe parcursul ultimului deceniu, spectrul şi tipurile de activități din domeniul de gestionare a deșeurilor radioactive a crescut considerabil, delegate prin acte normative, însă fără a fi eficientizată capacitatea instituției.Astfel, fiind suplimentate domenii, precum: Dezafectarea instalațiilor radiologice (Legea 68/2017);Tratarea deșeurilor radioactive (Legea 132/2012, Legea 68/2017, HG nr.137/2019);Dispunerea finală a deșeurilor radioactive (Legea 132/2012, Legea 68/2017, HG nr.137/2019);Dezvoltarea programelor de cercetare aferente managementului deșeurilor radioactive pînă la depozitarea definitivă (Legea 132/2012, Legea 68/2017, HG nr.137/2019);Metode de reducere a impactului asupra sănătății populației și mediului cauzat de radionuclizii de viață lungă (Legea 132/2012, Legea 68/2017, HG nr.137/2019);Depistarea, identificarea, colectarea surselor radioactive orfane (Legea 68/2017);Informarea şi atragerea societății civile pentru participare la procesul decizional privind modalitatea gestionării deșeurilor radioactive, inclusiv modalitatea dispunerii finale (Legea 68/2017, Legea 132/2012).Totodată, Republica Moldova a ratificat un șir de Convenții și Tratate internaționale în domeniu, cum ar fi: *Convenția Unită privind managementul în condiții de siguranță a combustibilului uzat și managementul în condiții de siguranță a deșeurilor radioactive; Convenția cu privire la securitatea nucleară; Convenția privind protecția fizică a materialelor nucleare; Convenția privind răspunderea civilă pentru daune nucleare, etc*., iar alinierea la cerințele convențiilor și tratatelor necesită capacități umane și financiare, care rămân a fi neacoperite până la ziua de astăzi. Pentru a face față la cerințele naționale și internaționale în domeniul managementului deșeurilor s-au depus eforturi semnificative la acest compartiment. Prin realizarea diverselor proiecte s-a reușit suplinirea din donație (asistență tehnică) cu echipament radiologic, transport specializat, construite depozite pentru păstrarea deșeurilor radioactive, cât și a unei stații de tratare, însă realitatea este că există insuficienţa personalului (inclusiv calificat), care ar putea opera cu astfel de echipamente, nemaivorbind de atribuirea de domenii noi enumerate mai sus.Astfel, instituția nu dispune de resurse umane suficiente pentru a implementa atribuții noi, cum ar fi: *dezafectarea obiectelor radiologice; tratarea deșeurilor radioactive; dispunerea finală a deșeurilor radioactive; dezvoltarea programelor de cercetare aferente managementului deșeurilor radioactive până la depozitarea definitivă*; *monitoringul radiologic și metode de reducere a impactului asupra sănătății populației și mediului cauzat de radionuclizii de viață lungă*. De asemenea, din cauza insuficienței de personal, se face practic imposibilă dezvoltarea/implementarea durabilă a proiectelor cu partenerii de dezvoltare aferente domeniilor noi identificate.Prin urmare, Inspectoratul prin ISDS Obiectele Speciale nr. 5101, nr. 5102 şi-a trasat drept obiectiv alinierea la cerințele naționale și internaționale în domeniul managementului deșeurilor radioactive, drept urmare RM prin Legea nr. 68/2017 pentru aprobarea Strategiei naționale privind managementul deșeurilor radioactive pentru anii 2017-2026 și a Planului de acțiuni pentru implementarea acesteiași-a luat angajamentul de a îndeplini un șir de acțiuni care ar duce la alinierea domeniului de activitate la cerințele internaționale. Aprobarea Strategiei naționale a permis atragerea diferitor proiecte de asistență tehnică din partea organizațiilor internaționale și partenerilor de dezvoltare.Astfel, din partea Agenției Internaționale pentru Energie Atomică a fost aprobat proiectul de asistență tehnică *„Îmbunătățirea capacităților tehnice pentru dezafectarea instalației de tip RADON adiacent solului și remedierea mediului”*, scopul proiectului fiind crearea infrastructurii de dezafectare a depozitului de tip RADON, cât și întărirea capacităților umane în ceea ce privește dezafectarea gestionarea DR și remedierea mediului.Suplimentar, la proiectul cu AIEA, pentru următorii 5 ani (2022-2027), RM va primi asistență considerabilă din partea Comisiei Europene și Agenției Sida, care va permite consolidarea capacităților tehnice și umane atât pentru domeniile de activitate existente, cât și pentru cele noi încă neacoperite menționate ce va permite implementarea Strategiei naționale privind managementul deșeurilor radioactive și Planului național de acțiune pentru 2017-2026. Proiectul va oferi: Asistență în dezafectarea depozitului istoric de tip RADON; Implementarea programului de monitorizare radiologică a amplasamentului și de mediu; Dezvoltarea unui program de dispunere finală a deșeurilor radioactive; Dezvoltarea unui Program de conștientizare a publicului; Dezvoltarea de competență și capacitate națională în gestionarea DR; Construirea capacităților de infrastructură Construirea depozitului pentru păstrarea deșeurilor istorice.Pentru asigurarea unei sustenabilități durabile în domeniul managementului deșeurilor radioactive cât și un rezultat durabil al implementării acestor proiecte, este necesar majorarea numărului de personal cu cel puțin 7 unități. Subsecvent, în vederea implementării recomandărilor auditului Curţii de Conturi din 31.12.2019, precum şi în scopul organizării auditului intern în conformitate cu art.19 alin.(4) și (6) al Legii nr. 229/2010 privind controlul financiar public se propune crearea Serviciului audit intern în cadrul IGSU.Crearea serviciului menţionat se va realiza urmare a reorganizării Direcţiei audit şi control intern. |
| c) Expuneți clar cauzele care au dus la apariţia problemei |  |
| Cauza principală care a generat problema abordată a fost reducerea considerabilă a numărului de unități din statul de personal al IGSU și extinderea tipurilor de intervenții și genurilor de activitate în domeniul managementului deșeurilor radioactive la care este implicat efectivul IGSU. |
| d) Descrieți cum a evoluat problema şi cum va evolua fără o intervenție |  |
| Structura Inspectoratului pe parcursul ultimilor ani a suferit mai multe restructurări şi optimizări, acestea fiind dictate de necesitățile şi rigorile existente la acel moment, fapt care se impune şi la moment.Prin urmare, în cazul neintervenirii la problemele date domeniul managementului deșeurilor radioactive rămâne în continuare neacoperit prin activități eficiente şi calitative a specialiștilor calificați din domeniul, și nu va putea fi asigurată sustenabilitatea rezultatelor din cadrul proiectelor implementate, cât și neîndeplnirea cerințelor tratatelor și convențiilor internaționale. |
| e) Descrieți cadrul juridic actual aplicabil raporturilor analizate şi identificați carențele prevederilor normative în vigoare, identificați documentele de politici şi reglementările existente care condiționează intervenția statului |  |
| 1. Legea Inspectoratului General pentru Situaţii de Urgenţă nr.93/2007;
2. Hotărârea Guvernului nr. 137/2019 cu privire la organizarea şi funcționarea Inspectoratului General pentru Situaţii de Urgenţă;
3. Legea nr 132/2012\_Privind desfășurarea în siguranță a activităților nucleare și radiologice;
4. Legea nr.68/2017 pentru aprobarea Strategiei naționale privind managementul deșeurilor radioactive pentru anii 2017–2026 şi a Planului de acțiuni pentru implementarea acesteia;
5. Hotărârea Guvernului nr. 388/2009 pentru aprobarea Regulamentului cu privire la managementul deșeurilor radioactive;
6. Hotărârea Guvernului nr. 1268/2016 pentru aprobarea Regulamentului privind securitatea fizică în activități nucleare și radiologice;
7. Legea nr 111/2009 pentru aderarea Republicii Moldova la Convenția comună privind managementul în siguranță al combustibilului uzat şi managementul în siguranță al deșeurilor radioactive;
8. Hotărârea Parlamentului nr. 1450/1998 cu privire la aderarea Republicii Moldova la Convenția cu privire la securitatea nucleara și Convenția privind protecția fizica a materialelor nucleare.
 |
| **2. Stabilirea obiectivelor** |
| a) Expuneți obiectivele (care trebuie să fie legate direct de problemă şi cauzele acesteia, formulate cuantificat, măsurabil, fixat în timp şi realist) |  |
|  Proiectul în cauză urmărește următoarele obiective: - exercitarea calitativă de către IGSU a sarcinilor ce îi revin; - intervenția promptă a salvatorilor şi pompierilor la apelurile de urgență; - micșorarea timpului de răspuns la intervenții; - neadmiterea încălcărilor legislației și securității muncii; - prevenirea şi reducerea transferurilor şi încetarea raporturilor de serviciu ale angajaților IGSU; - eficientizarea operaționalității unor subdiviziuni care au un specific special de activități; - asigurarea condițiilor de securitate şi sănătate în muncă a angajaților subdiviziunilor de intervenție ajustate la standardele europene;* fortificarea capacităților instituției în domeniile noi atribuite;
* respectarea cerințele actelor normative, cât și alinierea la cerințele Tratatelor și Convențiilor internaționale în domeniul managementului deșeurilor radioactive la care Republica Moldova este parte.
 |
| **3. Identificarea opțiunilor** |
| a) Expuneți succint opțiunea „a nu face nimic”, care presupune lipsa de intervenție |  |
|  În cazul opțiunii „a nu face nimic”, situația va rămâne neschimbată, având un impact negativ asupra efectivului implicat la intervenții, totodată existând pericolul incapacității instituției de a-și realiza calitativ și la timp sarcinile ce îi revin, inclusiv va crește fluctuația de personal. Domeniul managementul deșeurilor radioactive va rămâne în continuare neacoperit prin activități eficiente şi calitative a specialiștilor calificați din domeniul gestionării deșeurilor radioactive, care vor influența implementarea proiectelor de dezvoltare oferite de partenerii externi și alinierea la cerințele tratatelor și convențiile internaționale. |
| b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor şi întregului spectru de soluții/drepturi/obligații ce se doresc să fie aprobate |  |
|  Hotărârea Guvernului nr.137/2019 cu privire la organizarea şi funcționarea Inspectoratului General pentru Situaţii de Urgenţă, se modifică după cum urmează:1. la punctul 3 din hotărâre:
* cifrele „2467” se substituie cu cifrele „2597”;
* cifrele „2395” se substituie cu cifrele „2530”;
* cifra „7” se substituie cu cifra „6”
* cifra „65” se substituie cu cifra „61”.
1. la anexa nr. 2 la poziția „Organul central”:

- după textul „Serviciul rezerve de mobilizare” se completează cu textul „Serviciul analiza riscurilor”;- textul „Direcţia audit şi control intern” se substituie cu textul „Direcţia inspectare efectiv şi control intern”;- după textul „Secţia management documente” se completează cu textul „Serviciul audit intern”.Modificările au drept scop operaţionalizarea subdiviziunilor de salvatori şi pompieri din localităţile Varniţa şi Leuşeni, realizării indicatorilor Proiectelor transfrontaliere SMURD și SMURD-2 privind crearea punctelor de operare SMURD, cât și alinierea la standardele UE și AIEA în domeniul managementului deșeurilor radioactive, prin realizarea atribuțiilor suplimentare conform actelor normative naționale se impune majorarea numărului actual al efectivului-limită al IGSU cu 130 unități de personal (DSE Ungheni – 13, DSE Cahul – 13, DSE UTA Găgăuzia – 13, SSE Cantemir – 13, DRCS nr. 1 (Chișinău) – 8, DRCS nr. 2 (Bălți) – 8, rezervă – 2), ISDS „Obiectele Speciale 5101, 5102 – 7 unități, Varniţa -11 unităţi şi Leuşeni -26 unităţi.  |
| c) Expuneți opțiunile alternative analizate sau explicați motivul de ce acestea nu au fost luate în considerare |  |
| Nu au fost identificate opțiuni alternative. |
| **4. Analiza impacturilor opțiunilor** |
| a) Expuneți efectele negative şi pozitive ale stării actuale şi evoluția acestora în viitor, care vor sta la baza calculării impacturilor opțiunii recomandate |  |
| Operațiunea recomandată va avea un impact pozitiv pe viitor, manifestată prin:* creșterea calității prestării serviciilor IGSU către cetățeni;
* ridicarea capacității şi calităţii de răspuns competent și durabil al sistemului de intervenție al IGSU în situaţiile de urgenţă şi excepţionale;
* micșorarea timpului de răspuns la intervenții;
* reducerea numărului de persoane afectate în situații de urgență și excepționale și a pierderilor economice urmare situațiilor respective;
* descreșterea presiunii asupra bugetului de stat prin diminuarea sumelor acordate ca ajutor financiar sinistraților;
* menținerea personalului instruit şi calificat;
* dezvoltarea infrastructurii instituției;
* asigurarea condițiilor de securitate şi sănătate în muncă a angajaților subdiviziunilor de intervenție ajustate la standardele europene;
* raportarea calitativă în cadrul Convențiilor internaționale;
* asigurarea durabilității rezultatelor implementării proiectelor;
* fortificarea capacităților umane și tehnice naționale în domeniul managementului deșeurilor radioactive.

Efectele negative a stării actuale se manifestă prin:* afectarea dezvoltării durabile pe termen lung a capacităţilor instituţionale şi operaţionale ale IGSU;
* afectarea dezvoltării durabile pe termen lung a managementului deșeurilor radioactive al Republicii Moldova;
* neîndeplinirea cerințelor tratatelor și convențiilor internaționale în domeniul managementului deșeurilor radioactive;
* instruirea preconizată în proiecte nu va fi una durabilă (din lipsa de personal), și se poate rata oportunitatea de a fortifica capacitățile instituției prin instruirea de specialitate a personalului gratuit în acest sens.
* creșterea pagubelor materiale, urmare consecințelor situațiilor excepționale, cauzând un impact major asupra bugetului de stat;
* creșterea număruluiconcedierilor şi transferurilor.
* stagnarea procesului de dezvoltare instituțională.
 |
| b1) Pentru opțiunea recomandată, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv şi negativ de acestea |  |
| Se va completa după necesitate    |
| b2) Pentru opțiunile alternative analizate, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părţile interesate care ar putea fi afectate pozitiv şi negativ de acestea |  |
|  Opțiunile alternative nu sunt identificate |
| c) Pentru opţiunile analizate, expuneţi cele mai relevante/iminente riscuri care pot duce la eşecul intervenţiei şi/sau schimba substanţial valoarea beneficiilor şi costurilor estimate şi prezentaţi presupuneri privind gradul de conformare cu prevederile proiectului a celor vizaţi în acesta |  |
|  Cel mai relevant/iminent risc îl constituie existența pericolului incapacității instituției de a-și realiza calitativ și la timp sarcinile ce îi revin. |
| d) Dacă este cazul, pentru opţiunea recomandată expuneţi costurile de conformare pentru întreprinderi, dacă există impact disproporţionat care poate distorsiona concurenţa şi ce impact are opţiunea asupra întreprinderilor mici şi mijlocii. Se explică dacă sunt propuse măsuri de diminuare a acestor impacturi |  |
|  Nu este cazul. |
| **Concluzie** e) Argumentați selectarea unei opțiuni, în baza atingerii obiectivelor, beneficiilor şi costurilor, precum şi a asigurării celui mai mic impact negativ asupra celor afectați |  |
| Opțiunea propusă prin proiectul înaintat este cea mai fezabilă la momentul actual, atât din considerentul că aceasta este pasibilă de a fi implementată într-un termen scurt, precum și de a atinge obiectivele dorite. Impactul sub formă de surse financiare alocate suplimentar, pentru majorarea statului de personal și crearea subdiviziunii noi, care sunt formate din diferență între cheltuieli pentru funcțiile reduse şi cele create constituie 18562,7 mii lei anual, la compartimentul retribuirea muncii, inclusiv contribuţia de asigurări sociale pentru majorarea efectivului-limită al Inspectoratului cu 130 de posturi, fiind acoperit din contul bugetului de stat alocat pentru MAI.În partea ce ține de alte cheltuieli conexe angajărilor specificăm că, acestea vor fi evaluate pe parcursul implementării proiectului în dependență de cota și perioada suplinirii cu personal al funcțiilor nou create. |
| **5. Implementarea şi monitorizarea** |
| a) Descrieți cum va fi organizată implementarea opțiunii recomandate, ce cadru juridic necesită a fi modificat şi/sau elaborat şi aprobat, ce schimbări instituționale sunt necesare. |  |
|  Prevederile Hotărârii Guvernului urmează a fi aplicate din 01.01.2023. De asemenea, este necesară modificarea cadrului normativ instituțional ce reglementează statul de personal al instituției. |
| b) Indicați clar indicatorii de performanță în baza cărora se va efectua monitorizarea |  |
| * Intervenții prompte și calitative la apelurile de urgență;
* timp de răspuns la intervenții micșorat (în corespundere cu prevederile actelor normative în vigoare);
* personal instruit şi calificat menținut în funcții;
* respectarea legislației și securității muncii
* infrastructură dezvoltată conform standardelor europene.
 |
| c) Identificaţi peste cât timp vor fi resimțite impacturile estimate şi este necesară evaluarea performanței actului normativ propus. Explicaţi cum va fi monitorizată şi evaluată opțiunea |  |
| Impacturi sunt estimate |
| **6. Consultarea** |
| a) Identificați principalele părți (grupuri) interesate în intervenția propusă |  |
| Angajații IGSU, Societatea civilă, autoritățile publice, populația Republicii Moldova.  |
| b) Explicați succint cum (prin ce metode) s-a asigurat consultarea adecvată a pârților |  |
| Nota informativă, AIR-ul şi proiectul Hotărârii Guvernului vor fi plasate pe pagina WEB a Ministerului Afacerilor Interne pentru consultări publice. Potrivit Legii nr. 100/2017 cu privire la actele normative, prezentul proiect urmează a fi consultat și avizat cu instituțiile statului și Societatea civilă. |
| c) Expuneți succint poziția fiecărei entități consultate faţă de documentul de analiză a impactului şi/sau intervenția propusă (se expune poziția a cel puțin unui exponent din fiecare grup de interese identificat) |  |
| Se va completa după etapa consultărilor publice.   |
|  Anexă **Tabel pentru identificarea impacturilor** |
| **Categorii de impact** | **Punctaj atribuit** |
|  | *Opțiunea* *propusă* | *Opțiunea alterativă 1* | *Opțiunea alterativă 2* |
| **Economic** |
| costurile desfășurării afacerilor | 0 | 0 | 0 |
| povara administrativă | 0 | 0 | 0 |
| fluxurile comerciale și investiționale | 0 | 0 | 0 |
| competitivitatea afacerilor | 0 | 0 | 0 |
| activitatea diferitor categorii de întreprinderi mici și mijlocii | 0 | 0 | 0 |
| concurența pe piață | 0 | 0 | 0 |
| activitatea de inovare și cercetare | 0 | 0 | 0 |
| veniturile și cheltuielile publice | 0 | 0 | 0 |
| cadrul instituțional al autorităților publice | 0 | 0 | 0 |
| alegerea, calitatea și prețurile pentru consumatori | 2 | 0 | 0 |
| bunăstarea gospodăriilor casnice și a cetățenilor | 2 | 2 | 0 |
| situația social-economică în anumite regiuni | 0 | 0 | 0 |
| situația macroeconomică | 0 | 0 | 0 |
| alte aspecte economice | 0 | 0 | 0 |
| **Social** |
| gradul de ocupare a forței de muncă | 2 | 2 | 0 |
| nivelul de salarizare | 0 | 0 | 0 |
| condițiile și organizarea muncii | 3 | 1 | 0 |
| sănătatea și securitatea muncii | 3 | 1 | 0 |
| formarea profesională | 2 | 1 | 0 |
| inegalitatea și distribuția veniturilor | 0 | 0 | 0 |
| nivelul veniturilor populației | 0 | 0 | 0 |
| nivelul sărăciei | 0 | 0 | 0 |
| accesul la bunuri și servicii de bază, în special pentru persoanele social-vulnerabile | 0 | 0 | 0 |
| diversitatea culturală și lingvistică | 0 | 0 | 0 |
| partidele politice și organizațiile civice | 0 | 0 | 0 |
| sănătatea publică, inclusiv mortalitatea și morbiditatea | 3 | 0 | 0 |
| modul sănătos de viață al populației | 0 | 0 | 0 |
| nivelul criminalității și securității publice | 0 | 0 | 0 |
| accesul și calitatea serviciilor de protecție socială | 0 | 0 | 0 |
| accesul și calitatea serviciilor educaționale | 0 | 0 | 0 |
| accesul și calitatea serviciilor medicale | 0 | 0 | 0 |
| accesul și calitatea serviciilor publice administrative | 0 | 0 | 0 |
| nivelul și calitatea educației populației | 3 | 0 | 0 |
| conservarea patrimoniului cultural | 0 | 0 | 0 |
| accesul populației la resurse culturale și participarea în manifestații culturale | 0 | 0 | 0 |
| accesul și participarea populației în activități sportive | 0 | 0 | 0 |
| discriminarea | 0 | 0 | 0 |
| alte aspecte sociale | 0 | 0 | 0 |
| **De mediu** |
| clima, inclusiv emisiile gazelor cu efect de seră și celor care afectează stratul de ozon | 3 | 0 | 0 |
| calitatea aerului | 3 | 0 | 0 |
| calitatea și cantitatea apei și resurselor acvatice, inclusiv a apei potabile și de alt gen | 0 | 0 | 0 |
| biodiversitatea | 0 | 0 | 0 |
| flora | 0 | 0 | 0 |
| fauna | 0 | 0 | 0 |
| peisajele naturale | 0 | 0 | 0 |
| starea și resursele solului | 0 | 0 | 0 |
| producerea și reciclarea deșeurilor | 0 | 0 |  |
| utilizarea eficientă a resurselor regenerabile și neregenerabile | 0 | 0 | 0 |
| consumul și producția durabilă | 0 | 0 | 0 |
| intensitatea energetică | 0 | 0 | 0 |
| eficiența și performanța energetică | 0 | 0 | 0 |
| bunăstarea animalelor | 0 | 0 | 0 |
| riscuri majore pentru mediu (incendii, explozii, accidente etc.) | 0 | 0 | 0 |
| utilizarea terenurilor | 0 | 0 | 0 |
| alte aspecte de mediu | 0 | 0 | 0 |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz, b2), privind analiza impacturilor opțiunilor.* |